Prijedlog provjere znanja za 5. razred

**Završni ispit znanja (jezik)**

# (skupina A)

|  |  |
| --- | --- |
| **IME I PREZIME:** |  |
| **RAZRED:** |  |
| **NADNEVAK:** |  |

**1. Prepiši nepromjenjive riječi iz teksta na odgovarajuće mjesto u tablici.**

Joj, roditelji će uskoro doći s posla pa sam požurila kući. Uključila sam televizor i gledala emisiju. Hm, bilo bi dobro imati jednog kanarinca, zar ne?

|  |  |  |  |  |
| --- | --- | --- | --- | --- |
| **prilog** | **prijedlog** | **veznik** | **usklik** | **čestica** |
|  |  |  |  |  |
|  |  |  |  |  |

**2. Prepiši priloge iz teksta na odgovarajuće mjesto u tablici.**

Hitro sam navukao jaknu i izašao van. Sutra u školi pripremamo iznenađenje.

|  |  |
| --- | --- |
| **prilog** | **vrsta priloga** |
|  | načinski (prilog načina) |
|  | mjesni (prilog mjesta) |
|  | vremenski (prilog vremena) |

**3. Odredi padež, rod i broj podebljanim imenicama ispisanima u tablici.**

Tata polako priđe Zoranovu **krevetu**, sjedne i reče: „**Sine**, kupio sam ti novi bicikl.“ **Srce** mi je zatreperilo od **radosti**. Sad ću se s **prijateljima** voziti po **šumama** i uz **potoke**.

prema: Božidar Prosenjak, *Sijač sreće*

|  |  |  |  |
| --- | --- | --- | --- |
| **imenica** | **padež** | **rod** | **broj** |
| krevetu |  |  |  |
| sine |  |  |  |
| srce |  |  |  |
| radosti |  |  |  |
| prijateljima |  |  |  |
| šumama |  |  |  |
| potoke |  |  |  |

**4. Prepiši određene i neodređene oblike pridjeva iz teksta na odgovarajuće mjesto u tablici.**

Zaljubljen dječak gledao je u daljinu. Lice zaljubljenoga dječaka krasio je zagonetan osmijeh. Zagonetnomu osmijehu djevojčica nije mogla odoljeti.

|  |  |
| --- | --- |
| **određeni oblik pridjeva** | **neodređeni oblik pridjeva** |
|  |  |
|  |  |

**5. Odredi padež, rod i broj pridjevima ispisanima u tablici.**

U velikoj kući pripremaju rođendansko slavlje. Zveckali su tanjuri sa zlatnim rubom. Na sredinu staklenoga stola smjestila se torta i pobjedonosno se hvalila raznobojnim kolačićima: „Za moju izradu koriste se najbolji orasi“, govorila je hvalisava torta.

prema: Željka Horvat-Vukelja, *Slikopriče*

|  |  |  |  |
| --- | --- | --- | --- |
| **pridjev** | **padež** | **rod** | **broj** |
| velikoj |  |  |  |
| rođendansko |  |  |  |
| zlatnim |  |  |  |
| staklenoga |  |  |  |
| raznobojnim |  |  |  |
| najbolji |  |  |  |
| hvalisava |  |  |  |

**6. Dopuni rečenice komparativom ili superlativom pridjeva napisanih u zagradama.**

Maleni je cvrčak imao još \_\_\_\_\_\_\_\_\_\_\_\_\_\_\_\_\_ sestru.

 (malena, komp.)

Njih dvoje živjelo je u \_\_\_\_\_\_\_\_\_\_\_\_\_\_\_\_\_ šumi na svijetu.

 (malena, sup.)

Imali su lijep život. \_\_\_\_\_\_\_\_\_\_\_\_\_\_\_\_\_ se životu nisu mogli nadati,

 (lijep, komp.)

no \_\_\_\_\_\_\_\_\_\_\_\_\_\_\_\_\_ dio tek slijedi.

 (lijep, sup.)

Voljeli su skočiti na \_\_\_\_\_\_\_\_\_\_\_\_\_\_\_\_\_ stablo

 (visoko, sup.)

i zapjevati \_\_\_\_\_\_\_\_\_\_\_\_\_\_\_\_\_ šumsku pjesmu.

 (vesela, sup.)

**7. Dopuni rečenice osobnim zamjenicama kojima možeš zamijeniti zadane imenice i zamjenice u zagradama.**

\_\_\_\_\_\_\_\_\_ su se prošlo ljeto odselili i žao \_\_\_\_\_\_\_\_ je zbog toga.

(Marko i Petar) (Lucija i ja)

No \_\_\_\_\_\_\_\_\_\_ će biti bolje u novome gradu. \_\_\_\_\_\_\_\_\_ se veselimo zbog toga.

(Marku i Petru) (Lucija i ja)

**8. Prepiši brojeve iz teksta na odgovarajuće mjesto u tablici.**

U mojemu petom razredu ima devet djevojčica i sedam dječaka. U prvoj klupi sjede Ivan i Ema.

|  |  |
| --- | --- |
| **glavni broj** | **redni broj** |
|  |  |
|  |  |

**9. Zadatak ima dva dijela:**

**• prepiši glagole iz teksta na odgovarajuće mjesto u tablici**

**• glagolima odredi glagolsko vrijeme.**

Sav se rastopim u Lidijinoj blizini. I njoj i meni srce je zatreperilo. To će postati filmska ljubav!

|  |  |
| --- | --- |
| **glagol** | **glagolsko vrijeme** |
|  |  |
|  |  |
|  |  |

**DODATNI ZADATCI**

**Dodatni zadatci nisu obvezatni. Njihovi se bodovi pribrajaju bodovima iz obvezatnoga dijela ispita i omogućuju bolju ocjenu. Pokušaj ih riješiti!**

**1. Imenuj glasovne promjene koje su se dogodile u sklonidbi podebljanih imenica.**

**Dječače**, jesi li se penjao na visoko **drveće**?

|  |  |
| --- | --- |
| **imenica** | **glasovna promjena** |
| dječače |  |
| drveće |  |

**2. Dopuni rečenice tako da brojeve u zagradama napišeš u odgovarajućem padežu.**

Donio je poklon \_\_\_\_\_\_\_\_\_\_\_\_ djevojkama.

 (3)

Danas nema u školi \_\_\_\_\_\_\_\_\_\_\_\_ učenika.

 (4)

**3. Označi crvenom bojom odgovarajuću vrstu riječi kojoj pripada podcrtana riječ u rečenici.**

a) Širom je otvorila prozor.

Podcrtana riječ u rečenici jest **prilog / prijedlog / pridjev**.

b) Smeće je razbacano širom ceste.

Podcrtana riječ u rečenici jest **prilog / prijedlog /pridjev**.

c) Ogrnula se širom maramom.

Podcrtana riječ u rečenici jest **prilog / prijedlog /pridjev**.